# data[].attributes.attachment_link.readable_text
1 SZONEK Bükkösdi Általános Iskola és Óvoda Tagintézménye MÁRTON LÚDJA TÉMAHÉT november Kompetencia alapú oktatás, egyenlő hozzáférés - Innovatív intézményekben c. pályázati program SZAKMAI TARTALMI MEGÚJULÁS A SZENTLŐRINCI KISTÉRSÉGI OKTATÁSI NEVELÉSI KÖZPONTBAN TÁMOP /

2 NOVEMBER Márton napi hagyományokhoz kötődő tevékenységeink 8. HÉTFŐ Novemberi jeles napunk: Márton napja. Mese: Szent Márton története. Prezentáció megtekintése a libákról, tollfosztásról, a Márton napi hiedelmekről. Nyaklánc fűzése tűzön pirított libagége tésztából. Libás, ludas dalos játékaink felelevenítése, eljátszása. Csoportszoba díszítése libás, ludas kiegészítőkkel. 9. KEDD Séta a faluban, ellátogatunk egy libás házhoz. Az állatok közvetlen megfigyelése. A liba hasznossága. Beszélgetés a tollfosztásról. A toll fontossága, felhasználása. Bébiételes üvegből lámpás készítése a Márton napi felvonuláshoz. Bújjunk dunyhába! 10. SZERDA Libás drámajátékok. Rajzolgatás, írás libatollal. Liba síkbáb készítése. Kukorica morzsolás, csutkababa készítés. Mese: Benedek Elek - Rókáné foga libacombra vágyik 11. CSÜTÖRTÖK Ünnepi lakoma Márton napi süteménykészítés: sós, tekert libanyak. Kiss Mártont köszöntjük névnapja alkalmából. Liba báb készítése almából. Márton napi lampionos felvonulás a falu utcáin. 12. PÉNTEK Mese ismétlése: Lúdas Matyi A mese dramatizálása, meseillusztráció készítése. Dalos játékok ismétlése. Kukoricás torna mezítláb, hogy nehogy lúdtalpas légy!

3 Márton-napi legenda és a hozzá kapcsolódó szokások felelevenítése és ismételt átélése az óvodában. A néphagyomány szerint Márton egy pogány katona volt, aki egy alkalommal találkozott egy szegény, éhező koldussal. Megsajnálva őt, neki adta köpenye felét, hogy megvédje a fagyhaláltól. Ettől kezdve püspökként szolgálta az éhező szegényeket. A későbbiekben őt szentté avatták, s neve napján megemlékeznek jótetteiről. Napjainkban a köpeny kettévágását egy sütemény kettétörése jelképezi, amit megosztunk valakivel ezzel is jelképezve a felebaráti szeretetet. Ezen a napon zárultak le a Szent György napján induló mezőgazdasági munkák, ekkor kóstolták meg először az újbort és vágták le a libákat. Innen ered, hogy Márton napján libát eszünk, és bort iszunk. Aki Márton napon libát nem eszik, egész éven át éhezik!

4 Hogy kapcsolódik Márton a libához? A keresztelkedés után Márton a Jóistennek szentelte magát. Látván szent életét, püspökké akarták szentelni. Márton nem akart püspök lenni, ő szerzetes szeretett volna maradni. Az emberek erőszakkal is el akarták vinni, de Márton elbújt a libaólba. A libák viszont elárulták gágogásukkal, ezért az emberek megtalálták Mártont, akit végül mégis csak püspökké avattak. Jóslatok Ha a liba csontja fehér és hosszú, akkor havas lesz a tél, ha viszont barna és rövid, akkor sáros." Ha Márton fehér lovon jön, enyhe tél, ha barnán, kemény tél várható." Márton napján, ha a lúd jégen jár, akkor karácsonykor vízben poroszkál. Régen Márton napján terelték be az állatokat a tél elől, ezért ezt a napot igen meghatározó eseményként tartották számon. Ilyenkor a pásztorok házról házra jártak köszöntőt mondani, amiért a házigazdák megajándékozták őket. Ekkor kezdődött a kisfarsang ideje, ami Katalin napig tartott. Ezt az időszakot az újboros ás Márton - ludas lakomák és bálok jellemezték.

5 A lúdfélék (Anseridae) az úszómadarak rendjébe, a lemezescsőrűek csoportjába tartozó madárcsalád. Fészekhagyók, úszólábúak, rövid farkúak, és lúdtalpúak. A lúd és liba ugyanannak az állatnak kétféle elnevezése. A hímnemű ludakat hívják gúnárnak, míg a nőneműeket tojónak. Aphrodité lúdon Persephoné szent állatai voltak, de Aphrodité kedvenc állata is a lúd volt. Az indián asztrológiában a téli napforduló totemmadara, Kínában a házastársak közötti hűség jelképe. A finn mitológia szerint a világot egy lúd (más források szerint egy kacsa) tojta.

6 Nyaklánc fűzése tűzön pirított libagége tésztából.

7 Szent Márton története. Valamikor régen élt egy kisfiú, akit Mártonnak hívtak. Minden vágya az volt, hogy a császár katonája lehessen. 15 évesen be is állt a császári hadseregbe, nagyon szerette a lovát és minden nap kilovagolt vele. Egy hideg téli napon a város felé lovagolt. Hirtelen az út szélén megpillantott valamit, ahogy közelebb ért látta, hogy egy ember fekszik ott. -Szegény ember vagyok, nincsen semmi ennivalóm, nagyon fázom, kérlek segíts rajtam! -Nincsen nekem semmim, csak ez a darab kenyerem, de ezt megosztom veled. - Köszönöm jóságodat, de nagyon fázom, segíts rajtam. -Tudom mit kell tennem, kettévágom a köpenyemet és az egyik felét oda adom neked. - Köszönöm a jóságodat. De jó meleg ez a köpeny! Már nem fázom, és nem is vagyok éhes. Hogy hívnak téged? - Márton a nevem és katona vagyok. Sietek, mert várnak a társaim. Azzal továbblovagoltak, míg egy nagy városkapuhoz nem értek. Márton és a katonái bejutottak a városba, ahol éppen piaci vásár volt. - Libát vegyenek! Kövér libát vegyenek! Vegyél te is tőlem katona, olcsón adom! - Nincsen pénzem, de segítek nektek a libákat az ólba terelni. Márton megkedvelte az embereket, itt maradt a városban és kolostort alapított. Később püspökké választották és szentté avatták. /részlet/

8 Márton legendája

9 Libás, ludas dalos játékaink felelevenítése, játszása. Hatan vannak a mi ludaink Réce-ruca vadliba Gyertek haza ludaim Siess libám Egyél libám Héja, héja, nincs itt liba Héja, héja, vaslapát

11 Séta a faluban. Ellátogatunk egy libás házhoz. Az állatok közvetlen megfigyelése. A liba hasznossága.

12 Libapásztorkodás, drámajátékok.

13 A libák megmutatták a püspökfalatjukat a libapásztornak. Libasorban járunk-kelünk. A libavásárba megyünk.

14 Beszélgetés, képek nézegetése a tollfosztásról. A toll fontossága, felhasználása. Tollfújás.

16 Bújjunk dunyhába! Fejre kucsmát, Lábra csizmát, Hátra bundát, Ágyba dunyhát. Jön a hideg tél! Kányádi Sándor

17 Bébiételes üvegből lámpás készítése a Márton napi felvonuláshoz.

18 Libás rajzaink, síkbábok.

19 Rajzolgatás, írás libatollal. Képek nézegetése a régmúlt idők íróeszközeiről.

21 Libát készítettünk almából.

22 Márton napi süteménykészítés: sós, tekert libanyak. A betekert tésztát libatollal kentük meg.

23 Délre meg is sült a finom sütemény, amit közösen elfogyasztottuk. Kóstolót vittünk a legkisebbeknek.

24 Márton napi lampionos felvonulás az iskolásokkal együtt a falu utcáin. Szent Mártonnak ünnepén, Égő gyertyát viszek én, Világítson mindenhol nekünk Ahol járunk, ahol megyünk. Zsoldos volt ő, katona Így lett Isten bajnoka, Kettévágta díszes köpenyét, Betakarta koldusnak testét. /Dunántúli gyermekének/

26 Lúdas Matyi Mesélünk, dramatizálunk. A mese egyes részleteit számítógépen is megnéztük.

27 Kukorica morzsolás. Csipegetés.

28 Csutkababák készítése: csuta, csuhé, rafia.

29 Kukoricás torna mezítláb, hogy nehogy lúdtalpas légy!

30 Forrás: A nagycsoport Márton lúdja témahétről készült képanyaga. Összeállította: Kiticsics Anikó Bükkösd, november 29. Elérhetőségeink: SZONEK Bükkösdi Általános Iskola és Óvoda Tagintézménye 7682 Bükkösd, Ságvári Endre utca /

# data[].attributes.attachment_link.title
MÁRTON LÚDJA TÉMAHÉT - PDF Free Download

# data[].attributes.attachment_link.description
1 SZONEK Bükkösdi Általános Iskola és Óvoda Tagintézménye MÁRTON LÚDJA TÉMAHÉT november Kompetencia alapú oktatás, egyenlő hozzáférés - Innovatív intézményekben c. pályázati program SZAKMAI TARTALMI MEGÚJULÁS A SZENTLŐRINCI KISTÉRSÉGI OKTATÁSI NEVELÉSI KÖZPONTBAN TÁMOP / 2 NOVEMBER Márton napi hagyományokhoz kötődő tevékenységeink 8. HÉTFŐ Novemberi jeles napunk: Márton napja. Mese: Szent Márton története.

# data[].attributes.attachment_link.description
Tóth Szonja Kiara: LIBAÉSZKicsi liba az ösvényenfarát rázva bandukol.Nem tudja, hogy nyomábanhárom róka is lohol.A libának szaftos combja, ínycsiklandó szárnya, ez a három vörösróka minden kívánsága. A kis liba meg-megállva csipegeti a füvet, s a három ravasz ördög...

# data[].attributes.attachment_link.readable_text
A Márton-napi hagyományőrzéshez kapcsolódóan az óvodákban és az iskolákban különböző kézműves foglalkozásokat tarthatunk a gyerekeknek.

Az ötlet, a libák sziluettje és a kis történeti áttekintés is olvasható leírásunkban.

A nagyobbakkal vagy üveg viharlámpást festhetünk vonuló libák árnyképeivel.

Elsőként a háttér festéséhez használjunk, hogy szép átmenetes legyen a naplementés hangulat.

Ezután ecsettel (Munkácsy vagy ) fessük meg a távoli dombok-hegyek sziluettjét és a közeli mezők elszáradt növényeit. Már csak a libák sziluettjét kell felfestenünk vékony ecsettel.

A libák sziluettjéhez a képek nyújtanak segítséget .

A viharlámpás díszítéséhez a kiváló minőségű Hobbyművész matt akrilfestéket használhatjuk ami vékony rétegben (pl. a háttérnél) fényáteresztő, de a vastagabb részeknél (pl. sziluetteknél) fedő. Használhatunk ezen kívül különböző is.

A kisebb gyerekeknél a lámpás készítéséhez használhatunk egyszerű befőttes üveget, amire különböző vagy és libás fafigurát ragaszthatunk, valamint díszíthetjük. Az üveg nyakára hajlíthatunk akasztót.

Képeinken egy régebbi Pedagógusoknak rendezett foglalkozásaink hangulata mellett a lámpások készítésének fázisai is jól láthatók.

Egyszerű Márton napi libás dekoráció készítéséről itt írunk!

Kellemes időtöltést és szórakozást kívánunk a gyerekeknek is!
Hobbyművész

A Márton-időszakról a foglalkozás közben a következőket mesélhetjük el a gyerekeknek:
Forrás: http://waldorfpecs.atw.hu/lampas.htm

Márton-időszak

A Márton-időszak az évkörben a Mihály-időszak és Advent között helyezkedik el, nagyjából a november hónapot foglalja magában.
A természet ekkorra már jórészt elhal, sok növény és állat téli álomba merül. Az időszakot uraló állatövi jegy a Skorpió. És valóban, szinte érezzük ahogy sziszegő, csípős nyelvével zúzmarát dermeszt a fákra, belopakodik a kabátunk alá. A nappalok egyre rövidebbek, a sötétség veszi át az uralmat. Minden a befelé fordulást sugallja. Vágyunk a meleg szobába, ahol fényeket gyújtva ellensúlyozhatjuk a külső sötétséget.
Ebben az időszakban a manók azok a lények akik ezt a befelé húzódást jelképezik. A hideg elindítja a kristályosodást a föld alatt, a föld kezd megfagyni, s a manók ennek a folyamatnak az őrei. Ezek a kis lények nagyon közel állnak a gyerekekhez, mivel aprók, fürgék és huncutok, ugyanakkor rendkívül bölcsek.
Az óvodában ilyenkor megjelennek az évszakasztalon is gyökérből való manóváraikban, jelen vannak az énekekben, mondókákban, s felbukkannak a gyerekek játékában.

November 11-én Szent Mártonra emlékezünk, aki 316-ban született Pannóniában Savaria (Szombathely) városában. Katona volt a római hadseregben, és felvette a kereszténységet. Egy nap éppen úton volt télvíz idején, amikor félmeztelen koldust pillantott meg az út mentén. Kardot rántva egyetlen mozdulattal félbehasította köpönyegét és megosztotta azt a koldussal. Aznap éjjel álmában megjelent neki Krisztus, vállán a fél köpennyel. Márton otthagyta a hadsereget, és pap, majd 371-ben Tours püspöke lett. 397 november 11-én hunyt el, s ezt a napot, mint az isteni világban való újjászületése napját ünneplik a keresztények.
Szent Márton alakja természetesen a magyar hagyományban is jelen van. István király zászlaira a hadverő Márton képét festette, s a pannonhalmi apátság is az ő tiszteletére épült. Szombathely mellett Szentmártonfalván a templom előtti kút az, ahol a legenda szerint Mártont megkeresztelték. Érdekesség, hogy középkori felvidéki templomaink némelyikében együtt, egy oltáron található a "négy magyar szent király", Márton, István, Imre, László szoboralakja.

A néphagyományban Márton napja a gazdasági év kiemelkedő zárónapja, valamint fontos időjósló nap. Mit jelenthet nekünk magunknak ma Szent Márton, és mi az a kép amit gyerekeink elé állíthatunk? Mit élünk meg ebben a ünnepben, az évnek ebben a sötétedő, hidegülő időszakában? Ezekre a kérdésekre mindnyájunknak magunkban, magunkból kell megtalálni a választ.
A következő sorok (Füle Erika váci Waldorf-pedagógus sorai) gondolat ébresztőek lehetnek ebben a folyamatban: A mai ember elvesztette azt az ősérzést, hogy egy a világgal. A régi ember egységben élt a természettel, nyáron teljes odaadásban, ősszel visszahúzódásban. Mi már csak tudatosan, tudatunk fejlesztésével, belső fényünk növelésével találhatunk vissza ehhez az elveszett egységhez. Szellemi munkánk gyümölcsei tetteinkben testesülnek meg. A gyerekek mindezt még "ingyen" kapják, ösztönösen élnek az égi erőkkel. Ahogy nőnek elveszítik ösztönös tudásukat, hogy majd önálló emberként, tudatosan találjanak vissza hozzájuk. A gyerekeknek akkor tudunk segíteni, ha úgy élünk - mi felnőttek - hogy méltók legyünk arra, hogy utánozzanak bennünket. A kisgyerek nem tud nem utánozni, kiszolgáltatott utánzó, így komoly felelősség "eléjük élni". Ebben az időben például úgy, hogy megkeressük mi az amit tettekre válthatunk a mártoni példából.

Márton jót tett a koldussal. Ki-ki maga tudja mi jót tehet mindennapjaiban, a maga életében. Lehet, hogy segíthet a párjának, a gyerekének, egy kutyának, vagy egy embercsoportnak... Lehet ez a segítség egy mozdulat, odafordulás, ima valakiért, egy jókor teremtett csend...

A belső mozdulat őszintesége a lényeg, mert ezt éli meg belőlünk a gyerekünk, kihat a mozdulóra, s a környezetére egyaránt.

Az óvodában a Márton-napi lámpás ünnep megpróbálja mindezt közel hozni, képpé formálni, a gyerekek számára átélhetővé tenni. Megváltozik a környezetünk, sötétebb lesz, s hogy ez érzékelhetőbb legyen, a szobában mindenhol lámpa világít villanyfény helyett. Az ünnepre készülve lámpáslapokat festünk, olajozunk, rajzolunk. A játékok, dalok versek "dolgozós,összebújós, törpés" élményt adnak.
A szülők is készülnek, megtanulják a dalokat, elkészítik az óvodások lámpásait. Végül együtt éljük meg az ünnepet, énekelve kísérjük a gyerekeket az estében.

Ezek a történések mind-mind tettek, jó tettek. Mindannyiunk jó tetteire szükség van ahhoz, hogy ünnepet teremtsünk gyermekeinknek, Márton-ünnepet, megelevenítve azt a képet, hogy "Az ember saját belső fényét viszi a külvilágban eluralkodott sötétségben."

Forrás: Szülői kör. Metamorfózis 2004/2
Újhelyi Hedvig:Líceumot Építünk
Molnár V. József: Kalendárium
A Hámori Waldorf-iskola honlapja

# data[].attributes.attachment_link.description
A Márton-napi hagyományőrzéshez kapcsolódóan az óvodákban és az iskolákban különböző kézműves foglalkozásokat tarthatunk a gyerekeknek. Az ötlet, a libák sziluettje és a kis történeti áttekintés is olvasható leírásunkban. A nagyobbakkal vagy üveg viharlámpást festhetünk vonuló libák árnyképeivel. Elsőként a háttér festéséhez használjunk, hogy szép átmenetes legyen a naplementés hangulat.